Grups - Fundació Pau Casals\nVisita / Grups\nSou una associació cultural, una agència, un grup d’amics o familiar? El Museu Pau Casals us ofereix visites guiades i paquets culturals per gaudir de la cultura i la gastronomia davant del mar.\nPer fer visites en grup s’ha de reservar dia i hora trucant al telèfon (+34) 977 684 276 de dimarts a dissabte de 10.00 a 14.00 h i de 16.00 a 18.00 h o a través del correu electrònic museu@paucasals.org.\nLes visites de grup a l’exposició permanent, tant lliures com guiades, seran de dimarts a diumenge, a hores convingudes i sempre dins de l’horari d’obertura del Museu.\nPer al bon funcionament de les activitats es prega la màxima puntualitat. Si per algun imprevist no és possible arribar a l’hora concertada, s’ha d’avisar amb suficient temps d’antelació al Museu a través del telèfon (+34) 977 684 276. El Museu es reserva el dret d’anul·lar la visita guiada si el retard és de més de 15 minuts.\nEl Museu us enviarà un document de confirmació en què s’especifica l’horari, l’activitat reservada, el nombre de places i l’import total, que s’ha de portar el dia de la visita.\nL’abonament de l’import corresponent es podrà fer per endavant al compte bancari de la Fundació Pau Casals o bé en efectiu, VISA o transferència el mateix dia de la visita.\nEscolliu la vostra visita\nVisita guiada Cultura i gastronomia Pau Casals, música per als sentits Els orígens de Pau Casals Pau Casals: del Vendrell al món\nDescobriu el Museu amb els nostres guies\nVisiteu el Museu amb els nostres guies professionals. Amb ells descobrireu els racons i la història de la casa i coneixereu a fons la vida de Pau Casals, des de la seva infància fins a la seva trajectòria com a violoncel·lista internacional i home de pau.\nEntrada Museu: reduïda grups: 6 €/persona (mínim 15 persones)\nVisita guiada: 95 €/grup (dilluns a dissabte) 100 €/grup (diumenges i festius)\nEntrada al Museu Pau Casals i visita guiada\nReserves a museu@paucasals.org o al (+34) 977 684 276\nVisita guiada i dinar al restaurant del Museu, Vil·la Casals\nUs proposem una jornada completa a Sant Salvador. Visiteu el Museu amb els nostres guies i en acabar gaudiu d’un dinar al restaurant Vil·la Casals, ubicat a les antigues cases de convidats que Pau Casals va fer construir el 1929. Un espai únic, amb una magnífica terrassa amb vista sobre el mar, on podreu gaudir d’un entorn privilegiat i ple d’història.\n30 €/persona - laborables / 38 €/persona - caps de setmana i estiu (de gener a març, possibilitat de fer xatonada amb un suplement de 6 €) (mínim 15 persones)\nVisita guiada al Museu Pau Casals i dinar al Restaurant Vil·la Casals\n1 h de visita\nPau Casals, música per als sentits\nVisita guiada al Museu i audició de violoncel\nUna proposta que combina la visita guiada al Museu Pau Casals amb una audició de violoncel amb vista sobre el mar mediterrani. Una experiència vital i musical que ens apropa a la figura de Pau Casals en tota la seva dimensió d’home de pau i de músic.\nReduïda grups: 15 €/persona (mínim 15 persones)\nEntrada, visita guiada al Museu Pau Casals i audició de violoncel de 45 minuts.\nEls orígens de Pau Casals\nVisita la Casa Nadiua i el Museu Pau Casals\nEntrada conjunta que permet visitar les cases de Pau Casals. La Casa Nadiua del Vendrell, on coneixereu l’ambient familiar i humil en què Pau Casals va viure els primers anys de la seva infantesa, i el Museu Pau Casals, ubicat a la seva casa d’estiueig, davant la platja i el mar de Sant Salvador, on coneixereu la vida de Pau Casals i la seva trajectòria com a violoncel·lista internacional i home de pau.\nReduïda grups: 9 €/persona (mínim 15 persones)\nEntrada a les dues cases i visita guiada a la Casa Nadiua\nEls desplaçaments entre el Vendrell i Sant Salvador i la visita guiada al Museu Pau Casals\n2 h de visita i 30 min. de desplaçaments\nReserves a museu@paucasals.org i al (+34) 977 684 276\nPau Casals: del Vendrell al món\nUna ruta cultural pels llocs més emblemàtics de Pau Casals\nUna ruta per a persones interessades en la música i la figura de Pau Casals. Coneix els escenaris més íntims de Pau Casals al Vendrell i gaudeix de la música i de la terra on va néixer.\nEl recorregut s’inicia a la Casa Nadiua, on coneixereu l’ambient familiar i humil en què Pau Casals va viure els primers anys de la seva infantesa, seguidament visitarem l’església del Vendrell, on tindrem l’oportunitat de conèixer l’orgue barroc estretament vinculat als inicis musicals de Pau Casals i, en acabar, anirem fins al cementiri del Vendrell per veure la tomba de Pau Casals. Per finalitzar, ens desplaçarem fins a la platja de Sant Salvador per visitar el Museu Pau Casals, per conèixer de ben a prop la dimensió del músic com a violoncel·lista internacional i home de pau.\nReduïda grups: 12 €/persona (mínim 15 persones)\nEntrada i visita guiada a la Casa Nadiua, l’església i l’orgue, al cementiri i al Museu Pau Casals\nEls desplaçaments entre el Vendrell i Sant Salvador\n2.30 h de ruta al Vendrell i 1 h de visita Museu Pau Casals


Clica i Aprèn: House Party\nHouse Party és una aplicació per comunicar-te a distància amb un màxim de 8 persones simultàniament. El fet que estigui sent una aplicació de moda és perquè pots jugar en línia amb les persones amb qui mantens la videoconferència, pots jugar en grup a jocs com el pictionary o el trivial.\nPer poder utilitzar l'aplicació primer te l'has de descarregar i omplir les dades amb el teu nom, correu, nom d'usuari, contrasenya i data de naixement. Finalment has de posar el teu telèfon per confirmar que ets una persona real i t'arribarà un sms amb un codi per verificar que hauràs d'introduir. Finalment li dones permís per accedir alts teus contactes i ja el pots utilitzar.\nPots donar opció a què accedeixi als teus contactes de facebook o només als del mòbil. Un cop fet, apareixerà una llista de contactes perquè escollís qui vols afegir i a aquests se'ls hi enviarà una sol·licitud. Seguidament has de donar permís a l'aplicació per gravar vídeo i micròfon, també et pregunta si vols donar permís de localització, però no és necessari per al funcionament de l'aplicació, els altres dos permisos sí que ho són.\nUn cop a dins només has de trucar a la persona o les persones amb qui vulguis parlar/jugar (has de clicar al telèfon que hi ha al costat del seu nom) i començarà la videoconferència. A dalt a la dreta de la pantalla t'apareixeran dos daus. Si hi cliques t'apareixerà una llista de jocs. Esculls el joc i comences la partida.\nÉs interessant per poder jugar mantenint una conversa en directa a la vegada, sobretot pels infants perquè puguin jugar amb els seus amics a distància.\nHouse Party Android\nHouse Party iOS\nEtiquetes: App, House party, Videoconferències


Fidel Mestre: “Realment lo més bonic és tota la preparació que porta el càrrec perquè com a més som tot amics, és un plaer compartir-ho amb ells”\nEnviat per Mireia Pascual en 11 d'abril de 2016.\nTags: Alcoi, Alcoi en festes, Càrrecs festers, Moros i Cristians, Sant Jordi 2016\nFidel Mestre és director de banc, viu a Alacant i treballa en Calp però ve a Alcoi molt perquè la família i els amics resideixen tots en la ciutat. Fidel és enguany l’Alferes Moro amb la Filà Chano, el seu càrrec està recolzat per tota la seua familia: la seua dona, els seus fills, el seu pare, els seus cosins, etc. I per gran part dels seus amics. Per a ell està sent una experiència molt bonica, inclús després d’haver viscut una Esquadra de Negres: “He d’agrair al primer tro , a tota la junta i a tota la filà el suport que està donant-me i que seguirà donant-me en festes. El càrrec tu soles és molt trist, el bonic és estar rodejat de gent”.\nLo més bonic és tota la preparació que porta el càrrec”\nFidel és fester des de naixement. Explica que com son pare era de la Filà Chano, només nàixer ell, el varen apuntar, la primera vegada que va eixir tindria mesos: “I des d’aleshores, menys un any que per motius laborals no vaig poder estar, durant els 47 anys que tinc, he eixit any rere any encara que mai he viscut en Alcoi”, afirma orgullós. De menut vivia en Madrid amb els seus pares, però la devoció per la festa els feia tornar cada abril per recórrer els carrers de la ciutat el dia de l’Entrà. Als 18 anys se’n va anar a Anglaterra a estudiar, fet que tampoc li va impedir gaudir de la trilogia cada any.\nEn el 2012 vaig fer l’ Esquadra del Mig però no tenia pensat eixir d’Alferes, son pare en canvi, que serà el Capità Moro en 2017 fa 14 anys que sabia que anava a ser-ho. Conta que l’any 2010, el fill d’un bon amic, Jordi Sou, va ser presentat amb el seu propi fill per a Sant Jordiet: “Va eixir el seu fill i durant la presentació de càrrecs comentava amb la meua dona lo bonic que era tot l’acte, les fotos, els ‘speech’ i vam comentar que seria bonic ser un càrrec sols per moments com aquell”, explica. “Després va manar a sopar i vam començar a comentar i la broma, la broma, finalment mon pare va presentar la meua candidatura a la junta. No va haver que votar, vaig ser l’únic que es va presentar”. La Filà va acceptar de seguida este repte.\nFidel reconeix que ara comença a estar un poc nerviós per les coses que encara queden per fer, encara que assegura que ja hi ha molt fet: “Tot el que he anat planificant ha eixit molt bé, però falta el remat final perquè el dia 22 estiga tot preparat”.\nCavallers i favorites\nEls Cavallers són els amics de Fidel de tota la vida, a més del seus cosins, que són tots de la Filà també. En total són 12 i són un grup molt compacte, explica l’alferes. El grup està conformat per chanos, tres benimerins, un tomasí i un judío. Les dones de cadascun d’ells són les favorites de la dona de Fidel, un recolzament imprescindible per al desenvolupament del càrrec que representa i també en la vida diaria. Els fills de tots, inclosos els del propi Alferes ixen també junts: “De tots els meus amics que jo volia que isqueren, no ha fallat ningú i dels meus cosins pràcticament tampoc. És tot molt familiar i amistós”, assegura somrient.\n“Eixim amb ‘Voluntat de fer’. La Filà Chano porta 75 anys amb la Unió Musical Contestana, que de fet, és el membre més antic de la filà i jo he mamat les seues marxes des de ben menut”. Ells varen trauré ‘Voluntat de fer’ del mestre Vilaplana, que va ser l’antic director, i la seua dona, com a favorita, ix amb ‘Guardia jaliciana’, que també és d’ells. Els fills i els emirs ixen amb ‘No ho farem més’.\nLa heràldica està dissenyada per Jordi Sellés: “Volíem una cosa molt senzilla i representativa de la filà i és una estrella i una mitja lluna que està en l’escut de la filà i el nom i el càrrec”. Fidel assegura que tant la gent de la filà come ll mateixa buscaven algo senzill, pel que van arribar a rebutjar més d’una perquè era massa complicat i carregat. Finalment Sellés va donar en el clau.\nLuis Vidal era l’antic cronista de l’associació, aleshores ell basant-se en el Tractat del Poeut que es va firmar en 1274. Fou un tractat que van firmar el Rei Alfonso i AlAzraq. Alfonso no el va complir i AlAzraq se’n va anar i després va tornar. “La història està basada en esta història. Jo represente l’AlAzraq jove i mon pare l’any següent será l’AlAzraq més major. Es tracta d’un boato prou guerrer”, explica. Fidel assegura que és tot un pack que va unit: “El tema pretén ser un fil conductor enguany amb l’alferecía i que seguisca l’any que ve amb la capitania de mon pare”.\nEl boat va a ser curt però molt musical, hi haurà cinc bandes de música. En total seran entre 500 i 600 persones. En eixir els últims Fidel argumenta que ha sigut més complicat que la gent s’apuntara al boato, a més de per les qüestions econòmiques, el que ha fet que la idea inicial no haja pogut desenvolupar-se per falta de gent. Van acompanyats d’algún ballet, però no han preparat res extravagant.\nTot el boato, a excepció de l’esquadra de negres junt amb l’heràldica l’ha dissenyat en quant a vestimenta Jordi Sellés. Ell també ha sigut l’encarregat de dissenyar el tratges de l’Alferes, de la Favorita, dels emirs, del boato i les tres carrosses. Mentre que l’encarregat de la confecció és Roberto Pérez Jordá. Les carrosses seran fetes per Hermanos Guerola del Real de Gandia. La línia es semblant en quant a color en tots els casos. La sorpresa està en els tratges de l’Esquadra.\n“Un acte molt bonic que vam fer va ser una visita teatralitzada el cementeri gràcies a Luis Vidal i a la seua companya”. Fidel explica que va ser molt curiós aprendre cada racó del cementeri de la mà de dos experts i de la visita teatralitzada en la qual varen participar els dos Ambaixadors, tant el Moro com el Cristià i el grup de danses del Carrascal. Van poder aprendre molt des del punt de vista artístic però també des de les llegendes. A més va ser benèfic per a ajudar a la Protectora d’Animals i Plantes d’Alcoi.\nUn altre dels actes destacats va ser un assaig multitudinari familiar en la Filà i una altra cosa que destaca l’Alferes és que han inaugurat les titelles femenines del Tirisiti junt amb la Llaganya. Per a celebrar-ho és va fer un esmorzar i després es va anar a la funció del Tirisiti. En el cas de les titelles, els diners arreplegats es van destinar a Càritas.\n“En quant a actes previstos, queden els interns, hi ha que assajar com ixen els emirs i rodella, que ixen amb camells, cavalls i avestrusos, i ho deixe ahí…”, riu el càrrec fester mentre explica que els actes que queden són els normals de qualsevol càrrec, l’entraeta i molts dinars i sopars de preparació. “Realment és lo més bonic, tota la preparació que porta el càrrec perquè com a més som tot amics, és un plaer compartir-ho amb ells”, afirma.


L’esport d’elit valencià torna a entrenar-se als centres de tecnificació – RiberaTV\nL’esport d’elit valencià torna a entrenar-se als centres de tecnificació\n27 maig, 2020 27 maig, 2020 Ribera Televisió\t0 Comments\tCovid-19, Esport, Torneig\nEl Centre de Tecnificació Esportiva de Cheste, el Centre de Tecnificació d’Alacant i el Centre Especialitzat d’Alt Rendiment de Judo han tornat a obrir les seues portes amb un minuciós protocol de prevenció aprovat pel Consell Superior d’Esports (CSE)\nEsport de la Generalitat ha habilitat un servei d’assistència telemàtica per a donar suport a esportistes que han començat a entrenar en altres instal·lacions però que necessiten el suport dels professionals dels centres de tecnificació\nEsport de la Generalitat ha garantit l’obertura dels centres de tecnificació des de l’entrada en la fase 1 de la desescalada de la COVID-19. Així, els i les esportistes d’elit valencians reprenen progressivament els seus entrenaments individuals dels programes de tecnificació.\nAquesta setmana, el Centre de Tecnificació Esportiva de Cheste, el Centre de Tecnificació d’Alacant i el Centre Especialitzat d’Alt Rendiment de Judo han tornat a obrir les seues portes amb un minuciós protocol de prevenció aprovat pel Consell Superior d’Esports (CSE) i unes fortes mesures de seguretat sanitàries per a preservar la salut d’esportistes, entrenadors i treballadors de les instal·lacions.\nEn aquest sentit, s’han establit protocols d’accessos, itineraris d’entrada i eixida, pautes de mobilitat per les instal·lacions i d’ús dels diferents espais esportius de què disposen els centres (pistes, camps, gimnasos, piscina, etc.) amb una estricta distribució d’horaris i espais d’entrenament. Abans d’accedir als centres, a la zona de control inicial es realitza un control de temperatura a les persones autoritzades i es recorda l’obligatorietat d’utilitzar guants i màscares al recinte.\nS’incrementen també les mesures higièniques i de neteja de les zones comunes, de les consultes mèdiques i del material esportiu després de ser utilitzats. Els vestuaris i banys dels centres romanen tancats per norma general.\nA més, la coordinació mèdica dels centres de tecnificació està realitzant controls mèdics i un seguiment exhaustiu a tot el personal laboral, al personal tècnic, a esportistes i a entrenadors.\nServei de suport a esportistes en línia\nDes d’Esport de la Generalitat es treballa per a garantir la seguretat dels i les esportistes valencians perquè puguen continuar amb garanties els seus entrenaments d’alt rendiment mentre continue la desescalada, posant tots els mitjans a la seua disposició per tal d’evitar que la seua preparació i objectius no es vegen agreujats.\nPer això, s’ha habilitat un servei d’assistència telemàtica per a donar suport als i les esportistes dels programes de tecnificació i plans d’especialització esportiva que, inicialment, han començat a entrenar en altres instal·lacions però que necessiten el suport dels professionals dels centres de tecnificació.\nD’una banda, els serveis mèdics fan un assessorament en línia respecte a revisions i valoracions d’analítiques mèdiques, consultes antidopatge, seguiment de lesions i dubtes sobre la interpretació d’informes mèdics. D’altra banda, els serveis de fisioteràpia i readaptació esportiva assessoren els i les esportistes sobre el seguiment de lesions ja diagnosticades, rutines de treball i estiraments per a previndre lesions o la planificació i prescripció d’exercicis físics per a la readaptació i recuperació de l’esportista.\nCal recordar que durant les setmanes de confinament es va oferir també suport psicològic en línia als i les esportistes d’elit a través dels serveis mèdics del Centre de Tecnificació d’Alacant i del PROAD del Consell Superior d’Esports. A més, el Col·legi Oficial de Psicologia de la Comunitat Valenciana va habilitar un servei telefònic d’atenció primària amb 15 professionals de la psicologia esportiva dirigit a esportistes, entrenadors, àrbitres, jutges, directors esportius i familiars d’esportistes per a assessorar-los davant d’aquesta situació tan complicada i mai viscuda.\nTornada programada per les federacions\nEls primers esports que han représ el contacte amb les instal·lacions esportives dels centres de tecnificació de València, Cheste i Alacant han sigut el judo, el rugbi, el triatló, el tenis de taula i el bàdminton. Els i les esportistes d’elit valencians dels programes de tecnificació d’aquestes modalitats han iniciat els entrenaments individuals acompanyats pels seus entrenadors, sempre mantenint la distància de seguretat de 2 metres.\nLes mateixes federacions esportives són les encarregades de dur a terme aquests programes de tecnificació, per tant, marquen la tornada dels entrenaments dels i les esportistes d’elit. Així, progressivament tornaran també als entrenaments la resta de modalitats esportives presents en aquests centres quan es considere oportú.\n← Cultura convoca ajudes perquè els municipis elaboren catàlegs i plans especials de béns culturals\nL’Ajuntament d’Aldaia realitza 14.000 anomenades a les persones majors del municipi durant el confinament →


La davantera torna a ser de tres\nSuárez i Coutinho es col·loquen al nivell de l'excels Messi, un geni que tira dues defenses alhora amb un cop de cintura\nDijous, 14/03/2019 - 08:05\n1. Un trident de veritat\nMessi va tornar a estar acompanyat de dos jugadors de màxim nivell. Luis Suárez i Coutinho ho són. Però no estaven al seu màxim nivell. Davant del Lió es van acostar a les prestacions que haurien d’oferir amb més freqüència. La seva constant mobilitat va crear angoixa als cinc defenses del Lió malgrat la seva superioritat numèrica: eren dos contra tres (Dubois, Denayer i Marcelo).\nLuis Suárez desborda dues defenses del Lió. /JORDI COTRINA\nA aquesta generosa activitat dels blaugrana, que obria línies de passada i generava espais s’hi va unir la determinació que van exhibir i la claredat en l’última decisió, clau perquè l’encert es traslladés al marcador. Suárez va forçar el penal de l’1-0 i va donar l’assistència del 2-0 a Coutinho, que per un dia no va merèixer la (habitual) substitució per Dembélé, necessari quan el partit es va trencar, i golejador com els altres.\nPer sobre de tots, com sempre, va gravitar Messi, l’infal·lible Messi. El capità va contestar el triplet de Cristiano amb un doblet. El va revaloritzar amb les assistències a Dembélé i a Piqué, de nou excursionista, obsessionat a firmar la millor temporada golejadora de la seva vida. Ja porta 7 gols. Els mateixos que Coutinho.\n2. Arthur troba la vertical\nCinquanta passades encertades de 52 intents en el primer temps i un 98% d’encert abans de retirar-se, quan va ser substituït. El segell d’Arthur és indeleble, fins al punt que el Barça és diferent amb ell o sense ell, independentment de qui sigui el seu substitut. Les diferències respecte a Arturo Vidal són immediates i evidents. El brasiler evoca Xavi i Iniesta i un estil que fins i tot revitalitza Messi. Si fos això possible. El 10 va ser capaç d’escampar dos rivals per terra (Denayer i Marcelo) amb una simple finta de cintura al marcar el segon gol.\nArthur es desfà de Tousart, / AUTOR FOTO (FONT)\nArthur va trobar la vertical per fer passades verinoses, un dels retrets que se li formulaven al jove interior. És fàcil detectar Messi, i no tant Suárez i Coutinho. Però Arthur els va veure a tots tres. Va veure, a més, una escapada en un contraatac que poques vegades haurà fet en la seva vida: corrent només cap a Gorgelin, perseguit per un rival. Potser va arribar fos, potser sentia vertigen. Sense forces i sense serenitat per l’asfíxia, li va donar la pilota a Messi perquè rematés la jugada.\n3. Un Lió que fa ombra, un Lió que pressiona\nEl Lió va començar i va acabar jugant gairebé amb u contra u en tot el camp per obstaculitzar la sortida de pilota del Barça. El repartiment d’assignacions, mixt entre individual i posicional: Fekir, el mitja punta, va controlar Busquets i Tousart i Ndombele van vigilar Arthur i Rakitic. El Barça, habituat a moure la pilota sota pressió, no va acusar l’estrès per fer-la arribar a Messi i que es desencadenés la tempesta a la parcel·la visitant.\nGorgelin veu amb impotència el gol de Piqué. /JORDI COTRINA\nEl dispositiu del Lió va funcionar millor després del descans perquè aquests marcatges es van estrènyer: els seus futbolistes van deixar de fer ombra i es van dedicar a pressionar de veritat. Els convenia agitar el partit, eliminats com estaven, i ho van aconseguir amb un gol il·legal (per falta a Lenglet) i una fase d’aparent angoixa sense ocasions per acariciar el 2-2 que els podia classificar. "Vam passar una estoneta de sofriment", va admetre Messi. Ell va posar fi al sofriment a l’anotar el tercer gol i inaugurar la fase final, que va acabar en una cavalcada blaugrana.\nTemes: Arthur (futbolista) Ousmane Dembélé Philippe Coutinho Futbol Gerard Piqué Luis Suárez Messi


Ventilador de peu 3 en 1 | Ventiladors de columna Taurus - Taurus\nVentilador 3 en 1: ventilador de sobretaula i de columna\nReferència - 947265000\nquantitat de Ice Brise\nEl ventilador de peu Ice Brise t’ofereix 3 possibilitats d’ús, aportant-te així 3 models de ventilador en un de sol. Gaudeix d’una ventilador de taula, un ventilador mitjà i d’un ventilador de peu de fins a 130 cm segons les teves necessitats.\nEl ventilador de peu Ice Brise t'ofereix 3 possibilitats d'ús, aportant-te així 3 models de ventilador en un de sol. Gaudeix d'una ventilador de taula, un ventilador mitjà i d'un ventilador de peu de fins a 130 cm segons les teves necessitats.\n3 ventiladors en un sol ventilador. Fes-lo servir i combina les seves versions segons desitgis. Ventilador d’altura regulable amb tres posicions: 130 cm, 100 cm i 70 cm (ventilador de sobretaula).\nAmb 5 aspes i 40 cm de diàmetre que garanteixen un fort cabal d’aire per acabar ràpidament amb la sensació de calor. Regula la seva potència gràcies a les seves 3 velocitats. Amb base rodona i antilliscant que assegura la màxima estabilitat.\nDisseny modern i actual amb pantalla led, botons tàctils i comandament a distància. Controla el teu ventilador amb tota comoditat. Compta també amb reixa extraïble per a una fàcil neteja.\nCompta amb oscil·lació i inclinació regulable que et permet dirigir l’aire allà on es desitgi. El seu moviment giratori és activable o no.\nPrograma el funcionament del ventilador Ice Brise gràcies al seu temporitzador de fins a 18 hores, un cop transcorregut el temps programat s’apagarà automàticament.\n3 en 1: Sobretaula (70cm), Mitjà (100cm), Pedestal (130cm)\n40 cm de diàmetre\nSistema d'oscil·lació digital\nReixeta extraïble. Fàcil de netejar\nSilenciós: 48.65 dBA\nFlux d'aire: 51.49 m3 / min\nLongitud del cable: 148 cm\nMida del producte: 42 x 47 x 132 cm\nVentilador de peu digital


El Girona FC revoluciona la samarreta de joc per a la segona temporada a Primera | Girona - Web Oficial\nEl Girona FC revoluciona la samarreta de joc per a la segona temporada a Primera\nLes tradicionals franges blanc-i-vermelles verticals passen a ser diagonals, seguint el patró que apareix en el propi escut del club\nGIRONA FC 05/07/2018 10:56\nEl Girona FC reinventa l’estil de la seva primera equipació amb un disseny diferenciador basat en l’escut gironí. Les habituals franges verticals passen a ser diagonals i destaquen en una equipació majoritàriament vermella i que estrena patrocinador principal.\nModern, dinàmic, trencador i original; la nova samarreta del Girona FC fa un pas endavant en el disseny de l’equipació de joc per a la segona temporada de l’equip a Primera Divisió. Una samarreta on les tradicionals ratlles blanc-i-vermelles verticals passen a ser diagonals, seguint el patró que apareix en el propi escut del Club.\nUn disseny diferenciador.- En el procés de disseny de la nova equipació el Girona FC ha buscat diferenciar-se de la resta de clubs, traslladar a la samarreta la imatge de club modern i l’energia que desprenen el projecte, els jugadors i la seva afició. Fent un estudi dels dissenys de les samarretes de les principals lligues europees i mundials el club va descobrir que a LaLiga Santander el 65% de les samarretes de la temporada passada duien ratlles verticals, el percentatge més alt d’entre les 5 grans lligues europees, que de mitjana tenen el 34% d’equips amb samarretes ratllades. A l’hora de construir una imatge única entre aquest conjunt de samarretes, el club va decidir apostar per un disseny en diagonal, que aporta dinamisme, força i modernitat a unes samarretes que marquen la diferència.\nEl vermell guanya presència en l’equipació.- Els pantalons seran vermells. Les mitgetes també, enlloc del negre que vam veure la temporada passada. Aquesta mesura, a més d’una qüestió estètica, afavoreix el fet de poder jugar amb la seva primera samarreta quan coincideix amb equips que també tenen samarretes ratllades.\nEsquena llisa i dorsals blancs.- Una altra novetat la trobem a l’esquena, on desapareixen les ratlles i el disseny és completament vermell. Els dorsals seran, aquesta temporada, de color blanc en lloc del negre de la temporada passada. Tot i tenir majoritàriament color vermell, l’equipació té una sèrie de detalls en blanc en zones com el coll, les mànigues, els laterals dels pantalons i el nom de l’equip que apareix a les mitgetes.\nMarathonbet, al frontal.- El Girona FC tindrà, per primera vegada a la màxima categoria, un patrocinador al pit de la samarreta. Marathonbet ocuparà el frontal de les equipacions d’aquesta temporada i la següent, en virtut de l’acord de patrocini que el club va fer públic ahir. El nou patrocinador principal del Girona és un dels líders globals del món de les apostes esportives, amb més de 20 anys d'experiència en el sector. Compta amb acords de patrocini amb clubs com Manchester City, Dinamo de Moscou i Hibernian FC.\nOrgull Gironí.- El nou patrocinador ocupa l’espai que anteriorment havia lluït "Orgull Gironí", però el lema que els seguidors gironins van escollir massivament també tindrà el seu espai, en aquest cas, a la part posterior del coll de la samarreta.\nLa senyera.- La nova samarreta manté la senyera a la part frontal, en el mateix espai que ocupava la temporada passada.\nEl logotip de LaLiga ocuparà la màniga dreta mentre que la màniga esquerra mantindrà el del Patronat de Turisme Costa Brava-Pirineu de Girona.\nLa nova samarreta 2018-2019


RECEPTA DE CÒCTELS COLLINS PEAR & ELDERFLOWER - > CÒCTELS I ALTRES RECEPTES\nEl puré de pera i el licor de pera afegeixen una dosi doble de sabor a la tardor al bombollós Collins Pear & Elderflower del cambrer Naren Young.\nEl Pear & Elderflower Collins és una variació del clàssic Tom Collins (ginebra, suc de llimona, sucre, aigua amb gas), actualitzant l’original amb un licor de pera doble i puré de pera, a més de suc de llimona, licor de flor de saüc i mel. La soda club allarga el còctel amb una efervescència refrescant abans que una espolsada de canyella acabada de ratllar afegeixi un toc final i fragant.\nAquest bombó alt va ser creat per veterinari bartending Naren Young , més conegut pel seu pas pel guardonat bar Dante de Nova York. Young diu que hi ha moltes maneres diferents d’afegir peres a un còctel i encara no ha conegut un esperit amb el qual la fruita no es barreja.\nUn cop madura, la fruita fresca es pot confondre o barrejar en un puré. També podeu experimentar amb purés de pera embotellats, licors de pera i aiguardent. Per tant, teniu opcions per infondre les vostres begudes amb aquest sabor de marca. Complementa la pera amb ingredients amigables com cítrics, mel i canyella, i pots preparar deliciosos preparats durant la temporada alta de la fruita, que normalment va des de finals d’estiu fins a principis de tardor.\nYoung’s Pear & Elderflower Collins és un còctel d’aventura propi que demana vodka o ginebra. La primera és una opció més subtil i neutral, prenent el seient del darrere perquè els altres sabors puguin brillar. Gin, amb els seus preparats botànics, es posa més alt a la beguda mentre juga bé amb la flor de saüc, la pera i la llimona. L’elecció és vostra, tot i que no us podeu equivocar: qualsevol esperit produirà una beguda deliciosa.\n6 còctels de pera imprescindibles per a la tardorARTICLE RELACIONAT Vídeo destacat\n2 unces de vodka o ginebra\n1/2 unça de licor de flors de saüc\n1 culleradeta de licor de pera\n1 unça de puré de pera\nRefresc club, a la part superior\nGuarnició: rodanxa fina de pera\nGuarnició: canyella, acabada de ratllar\nAfegiu el vodka o ginebra, el licor de flors de saüc, el licor de pera, el puré de peres, el suc de llimona i l’almívar de mel en una coctelera amb gel i remeneu-ho fins que estigui ben refredat.\nCompletar amb el refresc de porra i remenar breument per combinar.\nDecorar amb una rodanxa fina de pera i canyella acabada de ratllar.\nsomnis del meu pare difunt\nsomiant amb córrer ràpid\nsomiar amb un riu\nquè volen dir les tortugues en els somnis\nquè significa veure corbs\nquè es pot barrejar amb aiguardent?\nquin suc barrejar amb ginebra


Ruta - Girona - Formació 3.0 juliol 2020 (Girona) | Motoristes.cat\nanesdor formació formació 3.0 seguretat viària servei català de trànsit\nAfegit al Calendari 18-07-20, 19-07-20, 25-07-20, 26-07-20\nL'activitat Formació 3.0 torna a les carreteres. Aquest estiu, el Servei Català de Trànsit i ANESDOR (Associació Nacional d’Empreses del Sector de les Dues Rodes) engeguen per sisè any consecutiu les sessions d’aquest programa formatiu adreçat al col·lectiu dels motoristes i que s’allargarà fins al proper mes d’octubre. L’activitat compta amb la col·laboració dels Mossos d’Esquadra, tant per al desenvolupament de la sessió com per a la localització de l’espai adequat.\nDates (Fent clic a cadascuna podeu inscriure-us-hi gratuïtament):\n18 de juliol 2020: SCT - Formació 3.0 St. Hilari Sacalm (Girona) Gratuïta\n19 de juliol 2020: SCT - Formació 3.0 Mieres (Girona) Gratuïta\n25 de juliol 2020: SCT - Formació 3.0 Arbucies (Girona) Gratuïta\n26 de juuliol 2020: SCT - Formació 3.0 Arbucies (Girona) Gratuïta\nDe moment, estan previstes sis sessions el mes de juliol.\nReaccions: Robiker.1985 i Tàrraco\nEls membres del fòrum que us hi vulgueu desplaçar en grup, recordeu que teniu al vostre abast el Discord de la web per tenir converses entre diversos companys a través dels intercomunicadors o telèfon, o simplement via xat per organitzar-vos amb més agilitat durant els dies previs si hi aneu de fora.\nAccés al Discord: https://discord.gg/ppamvkV\n@Nikokaos hi anem diumenge?\nPot ser se'n cardaran de mi sí vaig amb de enduro.... jajajajaja\nEn @Serra, en @Burkat450R i un servidor ja tenim hora per diumenge 19 a Mieres !!!\nNo tinguis pas manies @Burkat450R que potser algun amb una gixxer quedarà malament que tu vagis millor per ell en asfalt i tot, segons com!\nEl @joseki busca compi per demà a primera hora, a veure si algú s'hi anima! Allà ja trobareu gent però sempre està bé anar amb algú per fer un cafè abans i compartir impressions\nReaccions: Burkat450R, Serra, Nikokaos i 1 altra persona\nJajajajaja demà veurem com es l'assumpte...jijijiji!!\nQuè tal l'experiència? @joseki @Serra @Nikokaos @Burkat450R\nBona tarda companys, he de dir que m'ha fet molta il·lusió haver conegut tan al @Nikokaos com @Serra i que l'experiència de la formacio ha sigut molt divertida.\nGràcies per la ruta companys!!\nReaccions: Serra, Nikokaos i Roger\nGràcies a tu per fer tan divertida la formació !!!\nEts un nervi !!!\nBé, per fer més gràfic els moments de la formació 3.0, aquí comparteixo 4 fotetes amb vosaltres !!\nLa zona formació i inscripció:\nA què espereu per fer la vostra formació 3.0?\nVa, que regalen un pendrive amb el video del recorregut i una samarreta !!!\nReaccions: Non-stop, Serra i Burkat450R\nMoltes gràcies pel dia d'ahir companys! Se'ns va fer una mica tard entre cosa i altra i jo havia quedat, però pel demés tot em va semblar molt bé!\nPD: falta una imatge d'en Niko avançant el monitor com una fletxa quan ell s'esperava que anès a poc a poc i, per anar bé, si hi hagués una foto de l'expressió de la cara que li devia quedar!\nÚltima edició: 20 Jul 2020\nReaccions: Non-stop i Burkat450R\nA la que tingui el video, miro d'editar-lo. A veure si puc fer un de petit del meu recorregut d'anada i tornada, amb el meu "papi, te dormiste?" !!!\nReaccions: Burkat450R, Non-stop i Serra\nVeure l'arxiu adjunt 1122\nVeure l'arxiu adjunt 1121\nVeure l'arxiu adjunt 1120\nVeure l'arxiu adjunt 1124\nVeure l'arxiu adjunt 1125\nVeure l'arxiu adjunt 1126\nVeure l'arxiu adjunt 1127\nOstiaaaaa brutal hahaha que cracks. Ets el primer que s'hi ha plantat amb una enduro @Burkat450R ?\nM'alegro de que ho gaudissiu paios, a veure si me'n cau alguna aprop i hi puc anar.\nI si no, ja tena excusa per visitar altres contrades !!!\nPues no ho vaig preguntar si sóc l'únic que va fer la formació amb Enduro...jejeje\nConsells Pirineus 2020 Espai de debat 51 30 Jul 2020


Benvinguts Benvinguts a la pàgina web de la Fundació Víctor Mora. Sí, vés per on, porta el meu mateix nom. Quan un es va fent gran - com és el meu cas - comença a pensar en per a què serviran en el futur totes les experiències acumulades al llarg d'una vida i, també, on aniran a parar els nostres "tresors".\nÉs llavors quan sorgeixen idees com aquesta:\nAprofitar la teva petita notorietat perquè serveixi als altres, creant un nou espai cultural, que pugui projectar-se sobre un territori indeterminat, i que els teus records personals i aquests "tresors" dels que parlava, en aquest cas els nostres llibres (em refereixo als meus personals i també als de l'Armonía Rodríguez, la meva companya des de fa tants anys) també serveixin per a quelcom.\nAixí sorgeix la idea de crear aquesta Fundació, que ha pogut dur-se a terme amb l'ajuda d'alguns amics i també de la sensibilitat per la cultura, en general, de l'administració local de L’Escala, situada en la mai ben ponderada Costa Brava catalana, a la vora del "Mare Nostrum" tan procliu a la difusió de la cultura des de temps immemorials. Us convidem a visitar aquest web. En ell trobareu, puntualment, les activitats que aquesta nova Fundació vol dur a terme.\nEspecialment l'ajuda a joves escriptors i creadors, en general, als qui, per pròpia experiència, sabem que en els seus inicis es troben amb tantes dificultats per trobar documentació i, sobretot, per donar a conèixer la seva obra. Però també hi haurà moltes coses més. Endavant, doncs!\nEstem entre amics.\nVíctor Mora Benvinguts a casa vostra La Fundació Objectius ..........................


Biblioteca Francesc Caula - Sant Joan les Fonts - Dossier de premsa - “Hem creat un pont entre l'empresa i la universitat”\n“Hem creat un pont entre l'empresa i la universitat”\neducació · El grup Alzamora manté un contacte directe amb els estudiants universitaris crisi · El grup supera la crisi amb innovació\nEl grup Alzamora ha fet una aposta per col·laborar estretament amb el món educatiu. En concret, ha dut a terme projectes amb l'Escola d'Art i Disseny d'Olot i ha organitzat seminaris amb l'Associació de Dissenyadors Gràfics de Catalunya. Josep Maria Berga ho valora i analitza també la conjuntura del sector.\nCom valora aquesta col·laboració amb el món educatiu?De forma molt positiva. Els alumnes entren en contacte amb un entorn professional i real i, a nosaltres, ens aporten frescor intel·lectual. Hem creat un pont entre l'empresa i la universitat.Quina és l'aportació concreta del grup?Els projectes de final de carrera dels alumnes que vénen estan dirigits pels nostres tècnics i, en general,...


HISTÒRIES DE VILAFRANCA I DEL PENEDÈS: La casa i els PladeLlorens de La Granada (1887)\nA la Vanguardia del dia set d’agost de 1894 es podia llegir aquesta notícia:\n“Prop de l’estació de La Granada, i tocant quasi la barana de la línia del ferrocarril, el senyor Magí Pladellorens és propietari el 1894 d’una finca, que va batejar amb el nom “Villa Mercedes” en homenatge a la seva muller. En aquesta Villa els seus propietaris han harmonitzat tots els elements de la vida ciutadana confortable enmig de la comoditat i de la higiene que ofereix la vida del camp amb els seus aires purs i les seves costums senzillíssimes. Per no faltar res no falta en aquest lloc les amples avingudes i els bosquets i jardins, no falta, com segell dels fervorosos sentiments catòlics del seus propietaris, una espaiosa i elegantíssima capella completament habilitada pel culte. Quant els senyors de Pladellorens, que passen en Villa Mercedes una part de l’estiu, van saber que el bisbe de Barcelona estava fent visitar pastoral en els pobles del Llobregat i del Penedès, el van invitar a descansar un dia en Villa Mercedes. El bisbe va acceptar la invitació i en efecte, el dissabte passat el van rebre. Abans de retirar-se el bisbe va administrar el sagrament de la confirmació en la capella de la finca, al fill menor dels senyors de Pladellorens” (traduït al català).\nLa dita capella conservava les relíquies del Sant Gaudenci (venerat a Novara-Itàlia) que van ser concedides per Pius VI (1775-1799) a la família Birosa (comerciants de Sitges) després van passar als Riera, també comerciants de Sitges. No hi ha notícies de l’any que van ser lliurades a la família Pladellorens, però sí que hi havia una relació familiar amb els Riera. Les van porta a la Villa Mercedes, on van ser cremades a principis de la guerra civil i de les quals només es van conservar les cendres.\nLa Família PladeLlorens al Penedès\nEl Vinseum de Vilafranca del Penedès conserva uns quadres del fons de Fèlix Via Pagès. Entre aquests hi ha quatre retrats de la família Pladellorens. Un és d’Antoni, altre de Magí i un tercer de Valentí Pladellorens. El quart és de Rosa Payà Casajoana. Tots quatre retrats es van realitzar a partir d’una fotografia feta a la casa de fotografia Napoleon de Barcelona, on, un dels seus treballadors, Fèlix Via Pagès, va pintar els dits quadres.\nA l’any 1963 Antoni Pladellorens en memòria dels seus pares Magí i Mercè fa una donació al llavors Museu de Vilafranca (actualment el Vinseum). Hi ha valuoses col·leccions d’obres d’art, mobles, quadres a l’oli de Gausachs, Urgell, Maifren, Galvei, Simó Gómez, Torné Esquius, Tambürini i molts altres. Dibuixos de París de l’artista lleidatà Gosé. Algunes pintures del segle XVI i diverses escultures. Copes, envasos, una instal·lació de laboratori sobre el vi.\nL’any 1841 naixia a Castellgalí Magí Pladellorens Playà. Era el segon fill de Valentí Pladellorens Puig, pagès i Rosa Playà Casajoana. El matrimoni va tenir nou fills, Domingo, l’hereu es quedà amb el patrimoni de Castellgalí i Magí va emigrar a Barcelona on es va dedicar al negoci dels vins, activitat en la qual acumula molta fortuna. Es comptabilitzava la casa d’estiueig a la Granada del Penedès, dues cases a la Rambla de Catalunya, una al passeig de Gràcia de Barcelona i un mas a Castellgalí.\nMagí era el tercer fill i el segon mascle de Valentí i Rosa. La família era de pagesos i rabassaires dedicats al negoci de vins des de 1829. Magí el 1874, de 32 anys, negociant de vins, natural de Castellgali, veí de Barcelona es va casar amb Mercè Clot Riera, de 21 anys, natural de Barcelona, filla de Joan Colt Baradat, rendista i Teresa Riera.\nEl 1881 es troba Magí Pladellorens a Sant Martí de Provençals. En l’inventari dels bens de Magí Pladellorens a la seva mort l’any 1908 a la Granada, permet fer-se una idea de l’activitat econòmica de l’empresa. Explotava directament la finca del mas Taió de Castellgalí on es cuidava de tot el seu fill de cosí Antoni Pladellorens Tardà, el mas Girbals de Canyelles que era de la seva dona.\nSi voleu seguir més dades de la família i de la seva fortuna, podeu dirigir-vos a la pàgina següent:\nLa casa de la Pau d'Eugenia de Montijo\nLa casa Pladellorens de La Granada\nVa ser el quatre de febrer de 1887 quan Magí Pladellorens Playà, comerciant de Barcelona, va comprar a la Granada una terra de setanta quatre àrees, al lloc anomenat el Molí del Vent, pel preu de nou mil cinc-centes pessetes. Posteriorment, el maig del mateix any, compra més terreny al mateix lloc pel preu de sis mil cinc-centes quaranta pessetes. Encara el 1896 compra més terreny a un propietari de Vilanova i la Geltrú per dos mil quatre-centes setanta-cinc pessetes. En aquesta finca, la meitat de la qual és de La Granada i l’altra meitat de Vilafranca del Penedès va construir-hi la Villa Mercedes, còpia idèntica de la finca que Napoleó III va fer construir a Pau per Eugènia de Montijo (segons la família) i una capella dedicada a Sant Gaudenci. La construcció era el nucli més important de vinaters exportadors de Catalunya situats a tocar de l’estació de Vilafranca.\nLa desaparició de la casa de la Pau\nLa descripció de la Villa Mercedes es llegia: “ al mig d’un jardí de concepció romàntica s’aixeca la casa, la capella, la torre de l’aigua, els estanys, les fonts i un conjunt d’elements ornamentals que van des d’una creu de terme fins a diferents formes d’estàtues. La casa aïllada i rectangular, segueix en les seves façanes principals unes pautes compositives classicistes, tot incorporant elements decoratius diversos amb la voluntat que l’arquitectura resultant guanyi en expressivitat. Així doncs s’hi incorporen l’estucat simulant maó vist, uns ulls de bou amb gelosia...dels cossos complementaris destaca una capella, que presenta la particularitat de tenir la nau composta segons pautes neogòtiques i el campanar segons pautes romàntiques”.\nÉs un conjunt compost per quatre volums emplaçats en un jardí de grans proporcions delimitats per una tanca. Jardí d’estil romàntic amb composició geomètrica, amb una torre d’aigua i dos estanys circulars. Font de marbre i ceràmica vidriada. Arbrat de cedres, xiprers, pi blanc i palmeres. La casa se la considera d’un estil contemporani eclecticisme del segle XIX. No se sap qui va ser l’arquitecte que la va dissenyar.\nObres a la casa\nA partir de demanar un permís d’obres Magí Pladellorens a l’Ajuntament de Vilafranca el maig del 1898, li contesten: “segons resulta dels informes emesos per la companyia de ferrocarrils de Tarragona a Barcelona i França i per l’ajudant inspector de la línia de Tarragona a Barcelona resulta que no hi ha cap inconvenient perquè s’autoritzi a Magí a la substitució d’espines artificial per altre mamposteria en la seva finca situada junt a l’estació de la Granada, que va sol·licitar amb data del dia disset de maig, mentre observi l’interessat les condicions següents: primer, la situació i emplaçament de la paret de tancat serà la mateixa que s’indica en el plànol presentat. Segon, durant l’execució de les obres de la nova tanca no s’ocuparà amb materials de cap classe ni la via ni el camí contigu, devent fer els treballs necessaris dins del recinte de La seva propietat. Tercer, en tots els casos es procura que no es perjudiqui en res el tancat establert de propietat del ferrocarril”. El setembre del 1904 demana Magí vol obrir un portal i fer més reformes a la casa. El juny de 1910 el fill Antoni Pladellorens Clot demana fer una reforma consistent en tapiar un portal, obrir un altre per donar accés a una escala, obrir una finestra i altres reformes.\nLa casa de la Granada fou heredada pel nebot de Magí, en Magí Pladellorens Samsó fill de Pere i Joana Samsó de Gràcia, segons el testament del seu oncle. Del 1986 fins la seva mort el 2017 fou propietària de la casa Clotilde Pladellorens Mogas, que vivia al carrer Barcelona. A l’esquela de Magí Pladellorens Playà que va morir el 1908 deia: “ exportador de vinos –caballero de la legión de honor. Falleció en su propiedad de La Granada del Panadés el 19 de agosto último...” .\nPublicat per El Penedès medieval a 7:10


La Garrotxa resisteix l'impacte econòmic de la pandèmia tot i l'augment de la pobresa - Garrotxa Digital\nLa Garrotxa resisteix l’impacte econòmic de la pandèmia tot i l’augment de la pobresa\nComentaris tancats a La Garrotxa resisteix l’impacte econòmic de la pandèmia tot i l’augment de la pobresa\nFrancesc Canalias, director SIGMA: “La imatge que ens hem d’emportar del 2020 és que ha estat molt difícil i hem pogut aguantar relativament bé la patacada que ha suposat la pandèmia”.\nL’economia de la Garrotxa ha resistit l’impacte de la crisi sanitària. Aquesta és una de les principals conclusions que s’extreuen de l’Observatori per al Desenvolupament Sostenible de la Garrotxa, l’elaboració del qual s’ha vist afectat per la pandèmia. Algunes dades com el Producte Interior Brut del 2020, encara són provisionals: respecte l’any anterior, cau més d’un 3,5% i es situa als 1.692 milions d’euros, una davallada que no s’explica només per la pandèmia, perquè la moderació del creixement ja va detectar-se el 2018.\nEl sector econòmic més afectat pel COVID ha estat el dels serveis i en canvi la indústria garrotxina, especialment l’alimentària, ha continuat creixent en pes econòmic i creació de llocs de treball.\nFrancesc Canalias, director SIGMA: “La indústria ha tingut els seus més i els seus menys, però en la línia d’entrades sortides de gent, amb feines temporals. El comerç ha tingut una bufetada forta, i la restauració també ha tingut problemes, ara s’està refent”.\nLa incertesa econòmica de l’any passat s’ha traduït en més precarietat laboral, i ha fet créixer la pobresa a la comarca.\nFrancesc Canalias, director SIGMA: “Nosaltres teníem aproximadament un 5% de la població en pobresa i un 5% més en risc de pobresa. En aquests moments estem calculant que la suma dels dos és un 15-17%, no pas el 10. Per tant, hem tingut un avanç de la pobresa, enlloc d’una reducció”.\nDesprés de l’aturada de l’any passat, aquest és el primer Observatori on es comencen a constatar els efectes de la pandèmia en els diferents àmbits vinculats Objectius de Desenvolupament Sostenible. Al web observatorigarrotxa.cat poden consultar-se tots els informes.\nEster Roca, directora residència La Tardor d’Olot: “Ens hem adaptat al protocol amb prou feines en 24 hores”\nLa CUP, per la seva banda, ha determinat que a les eleccions municipals d’Olot per primera vegada es pot donar que l’antiga Convergència i Unió, ara PDeCAT, i el PSC, no sumin majoria absoluta. En aquest sentit, han decidit convocar mensualment unes assemblees…\nSanti Reixach, alcalde del a Vall de Bianya: Va costar molt de preparar en el seu moment, però per fi les coses sempre arriben i ara es comença aquest enllaç de via verda que ens portarà fins a Sant Joan de les Abadesses per poder enllaçar amb la ruta del…\nEl garrotxí Miquel Noguer pren possessió del càrrec de president de la Diputació de Girona\nAquest migdia, el garrotxí Miquel Noguer ha pres possessió del càrrec de president de la Diputació de Girona. Noguer, que va iniciar la seva carrera política a l’Ajuntament de Mieres, municipi del què va ser alcalde. Abans de ser president del Consell…


El santfeliuenc Xavier Bautista, campió d'Espanya de gimnàstica rítmica en categoria infantil - Fet a Sant Feliu\nEl santfeliuenc Xavier Bautista, campió d'Espanya de gimnàstica rítmica en categoria infantil\nEl gimnasta del Club Rítmica Sant Feliu s'ha proclamat campió en pilota i maça, i subcampió en corda\nDijous, 4 de juliol de 2019 12:30h\nFoto: Federació Catalana Gimnàstica\nBones notícies per l'esport santfeliuenc. Xavier Bautista, gimnasta del Club Rítmica Sant Feliu, s'ha proclamat campió d'Espanya infantil en pilota i maça i subcampió en corda. El jove esportista va participar a finals de juny al campionat individual de gimnàstica rítmica que es va disputar a Palma.\nEn concret, Xavier Bautista va aconseguir un 12,35 en la prova de pilota i un 11,6 en maça, categories on va ser el campió, i un 11,2 en corda, on es va proclamar subcampió.\nEl gimnasta forma part del Club Rítmica Sant Feliu, dedicat a la iniciació i formació de nens i nenes a partir de 4 anys. El club compta amb grups per a totes les edats i nivells, des d'iniciació fins a Campionat d'Espanya.


Promoció en lloguer, c. marques de caldes de montbui, 3-9, Girona - Servihabitat\nPromoció de habitatge-plural en lloguer a c. marques de caldes de montbui, 3-9 a la província de girona\nSituat al barri de Montilivi, en una de les vies principals de la ciutat, a prop del centre i ben comunicat mitjançant transport públic. Local situat a la planta baixa, és diàfan i disposa d?1 lavabo. Molt visible des de l?exterior, amb amplis aparadors.\nHi ha possibilitat de places de pàrquing a la mateixa finca i estan ubicades a la planta soterrani, consulta?ns disponibilitat i preu.\nNo esperis i demana?ns més informació sense compromís!


La defensa de Valtonyc anirà al Tribunal de Drets Humans d'Estrasburg\ndijous, 18 de octubre de 2018 19:55h\nEl grup de suport a Valtonyc ha anunciat aquest divendres que el Tribunal Constitucional no ha admès a tràmit el recurs presentat per la defensa del raper mallorquí. «Com era d'esperar, la més alta instància jurídica de l'Estat ni tan sols ha entrat a valorar la flagrant vulneració del dret a la llibertat d'expressió i el dret a la lliure creació artística en què es basava la defensa de Josep», han lamentat des del grup de suport.\n«Tot i ser una clara mostra del nivell i de la baixa qualitat de la justícia espanyola que no ens sorprèn en absolut, no és una mala notícia, ja que aquesta decisió ens obre la porta al Tribunal de Drets Humans a Estrasburg on des d'un principi esperàvem obtenir un procediment objectiu i amb totes les garanties», han afegit.\nIgualment, han recordat que a partir del pròxim dilluns 14 de maig l'Audiència Nacional espanyola podrà dictar l'auto d'entrada a presó per haver-se exhaurit el termini d'un mes que s'havia fonat a la defensa de Valtonyc per tal d'acreditar que el Constitucional havia suspès l'execució de la pena. És per aquest motiu, que han demanat atenció en aquest sentit, ja que l'entrada a presó de Josep «pot ser en qualsevol moment».\nPer aquest motiu, des del grup de suport i Alerta Solidària han animat a continuar denunciant i mantenir activa la mobilització social, «com hem fet fins ara». «Hem aconseguit alçar tot un moviment de solidaritat que ha servit per destapar un estat feble, decadent i atemorit que només amb la repressió i la censura aconsegueix imposar-se i sobreviure. És hora de fer-lo caure», han finalitzat.


Carlos Ballester, nou president de la Falla Campaments Carlos Ballester, nou president de la Falla Campaments\nfalla Campaments - falles\n21 de març de 2022 - 13: 21\nLa Comissió de la falla Campaments de Dénia va acordar, dissabte passat, per unanimitat, nomenar Carlos Ballester Moreno com a president de la Falla Campamentos per a l'exercici 2022-2023. En aquest acte, Miguel, el fins ara president li va fer entrega del bastó i el mocador com a atorgació del càrrec.\nNou càrrec de president a la Falla Campaments\nAixí mateix, per poder seguir amb les tasques que comporta l'inici d'un nou exercici, el proper diumenge 27 de març, la Falla Campaments celebrarà, a les 12 hores, a la nau de l'Espai Fester l'Apuntà per al nou any.\nAmb motiu d'aquesta celebració hi haurà olla a càrrec de Jovi i Dani, amb un donatiu de 5€ els xiquets i 10€ per adult. Els interessats a assistir-hi hauran de confirmar la seua assistència abans del 24 de març al telèfon 654 686 731.\nCartell de l'Apuntà a la Falla Campaments\nJuan Montes i Mari diu:\n23 març, 2022 a les 1: 33 pm\nEnhorabona Carles!! Serà un President excepcional. Sé que lluitaràs tot el que pugues per deixar el pavelló molt alt. Això et desitgem els teus oncles des d'Aldeire: Mari i Juan. Petons.


Rutes en bici per França | Biciland\nRutes en bici per França\nRealitzar rutes en bici per França, és una de les millors formes de conèixer als nostres veïns del nord. Contacte directe amb la natura, descobrir racons misteriosos i insòlits i carrils molt ben adaptats, un còctel perfecte per als amants del cicloturisme.\nQuin tipus de bicicleta necessito per a aquesta nova aventura?\nUna pregunta difícil de respondre, ja que França disposa d'incomptables rutes. Tot depèn del tipus de recorregut que l'aventurer vulgui realitzar. Per exemple, si el que vols és una ruta tranquil·la per les diferents ciutats del país, el més segur és que amb una bicicleta de passeig sigui suficient. Ara bé, si el que t'agrada és la natura, els camins amb pujades i baixades i els senders sense asfaltar, el més recomanable és adquirir una bicicleta de muntanya dotada d'una bona suspensió.\nQuines diferències en l'àmbit legislatiu té França amb Espanya?\nA diferència d'Espanya, l'ús del casc a França no és obligatori. Tot i això, des de Biciland, recomanem que s'utilitzi aquest element de protecció que en alguns casos pot salvar-nos la vida.\nUna altra dada d'interès el trobem en el transport públic. A Espanya, pujar la nostra bicicleta a un autobús, tren o metro, està limitat a certes hores del dia i de la setmana. A França és tot el contrari; el transport públic està perfectament adaptat perquè els usuaris puguin pujar les seves bicicletes.\nCom a curiositat, dir que el govern francès gratifica amb fins a 40 € mensuals a aquelles persones que vagin a la feina en bici. Doble curiositat, a França hi ha un cediu el pas especial per a ciclistes.\nEl cicloturisme és una disciplina que cada vegada practica més gent. És una forma de poder desplaçar-se per un nou país sense perdre cap detall. França és d'aquells països compromesos amb l'ús de la bicicleta.\nUn aclariment important és que si ets d'aquelles persones a qui els agrada rodar per la natura, com sempre és recomanable anar amb suficients subministraments de líquids per evitar cops de calor o una deshidratació, sobretot si les rutes en bicicleta per França es realitzen a l'estiu.\nEl Canal du Midi en bicicleta, entre les ciutats de Montpeller i Toulouse, en una ruta de 10 dies\nUna proposta de cicloturisme per un dels canals més famosos d'Europa. Un recorregut pla, per alguns dels millors paisatges de França\nAcosta't a aquest racó de França, famós per tenir una de les millors gastronomies del país, una oferta cultural extraordinària, i uns paisatges úni\nUna proposta de cicloturisme per la regió més mediterrània de França.\nLa regió fronterera de la Haute Savoie, que és el cor mateix dels Alps, passa gran part de l'any vestida de blanc.


L'automobilística SEAT obrirà el 'City Garage Store' a Munic a la tardor vinent | exterior\nL’automobilística SEAT obrirà el ‘City Garage Store’ a Munic a la tardor vinent\nRedacció|2021-02-22T15:20:18+01:0022 febrer 2021|Exterior\nA finals d’any posarà a la venda el Formentor VZ5 [Foto: Media Seat]\nCUPRA vol ampliar la presència arreu del món i enfortir la xarxa de distribució. Ho farà amb la selecció de ciutats icòniques per obrir-hi nous espais i implementar alhora un model de concessionaris on-line. Així, preveu ampliar l’espai a Casa SEAT de Barcelona i obrir un nou concepte de concessionari ‘City Garage Store’ a Munich durant la segona meitat d’aquest any.\nActualment la xarxa de distribució de CUPRA compta amb 500 punts arreu del món, i ha avançat que la previsió és arribar als 800 a finals del 2022. La marca també ampliarà els CUPRA Masters, els assessors comercials especialitzats, amb una plantilla que espera que arribi al miler de professionals.\nLes previsions de la firma són passar dels 500 punts de venda actuals a tenir-ne 800 el 2022. D’altra banda, la companyia ha anunciat que aquest 2021 començarà a fabricar el nou CUPRA Born, mentre que a finals d’any posarà a la venda el Formentor VZ5.\nDoblar les vendes a finals de 2021\nCUPRA s’ha proposat doblar les vendes durant aquest 2021, de manera que la facturació superi el bilió d’euros. “És un pla ambiciós”, ha reconegut aquest dilluns el president de CUPRA i SEAT, Wayne Griffiths, en un acte virtual amb motiu del tercer aniversari de la marca. Griffiths ha celebrat que CUPRA sigui la marca que més ràpidament està creixent i ha avançat que l’aspiració és arribar a representar prop del 10% de la facturació de Seat.\nGriffiths ha recordat que CUPRA ha estat la marca que més ha crescut l’últim any, amb 27.400 vehicles venuts i un augment interanual de l’11%. El model León va ser el que més va impulsar les vendes, amb 13.400 unitats, seguit de l’Ateca, amb 10.400 vehicles, i del Formentor, amb 3.600. Unes dades amb les quals Griffiths anhela a què CUPRA acabi representant entre el 5 i el 10% del total de vendes de SEAT.


Girona Excel·lent | Bunyols de vent farcits de crema\n200 g d’aigua mineral\n210 g d’ous (3 o 4)\n10 g de midó de blat de moro\nOli d’oliva (de gust suau) per fregir\nComenceu per fer la pasta de bunyols. Poseu l’aigua, la sal, el sucre i la mantega al foc en un cassó alt d’acer inoxidable. Quan arrenqui el bull, abaixeu el foc i afegiu-hi la farina, i remeneu-ho amb una espàtula de fusta fins que la pasta es desenganxi de les vores del cassó. Tot seguit, traieu-la del foc i aneu-la remenant per tal que es refredi un xic. Aboqueu-hi els ous d’un a un fins que quedi una pasta llisa. Deixeu-la refredar unes hores.\nMentrestant, prepareu la crema. Poseu a bullir la llet. En un bol barregeu-hi els rovells, el midó i el sucre. Aboqueu-hi la llet calenta i remeneu-ho. Coeu-ho a foc mitjà uns minuts fins que la temperatura de la crema arribi als 80 ºC aproximadament. Llavors, traieu-la del foc i deixeu-la refredar. Aconseguireu una crema llisa i fluida.\nPoseu la pasta de bunyols en una mànega amb un brocal llis de boca grossa. Fregiu els bunyols en oli ben calent, a uns 160 ºC aproximadament, i poseu-los en un plat amb paper absorbent per retirar l’excés d’oli. Quan siguin una mica freds farciu-los amb la crema i tireu-hi sucre pel damunt.


Title: Cap d’Any al Cabo de Gata i les Alpujarras: el Sol Andalús. Final a Granada.\nPassarem el Cap d´Any entre palmeres i platges\nd´increïble bellesa al Cabo de Gata i farem camins entre pobles al sud amarats de sol a les Alpujarras almerienses i granadines, amb final a la bella Granada.\nGaudirem del Sol Andalús i els seus paisatges preciosos per acomiadar un any i començar-ne un de tot nou, en un entorn esplèndid i acollidor... i en bona companyia !\n•Irresistible combinació de mar i muntanya per entrar amb força al 2021 en dos dels millors Espais Naturals d´Andalusia: el Parc Natural del Cabo de Gata i les Alpujarras, a la base del Parc Nacional de Sierra Nevada.\n•Final a una de les ciutats més belles i monumentals del Sud: Granada.\n•Gaudirem del sol del Sud en ple hivern i del privilegi dels paratges poc freqüentats en aquesta època de l’any al Cabo de Gata. A les Alpujarras, renovem els itineraris per oferir-te paisatges més contrastats en dues zones diferents dels paisatges alpujarreños.\n•Bons i fàcils camins seguint una costa preciosa combinats amb l’ambient rural de muntanya de les Alpujarras d’Almeria y Granada.\n•De la mà d’un guia bon coneixedor de la zona.\n•Allotjaments còmodes i ben ubicats al centre de les poblacions. Bona acollida i bons àpats.\nViatge a Almeria, a on arribem a migdia. El nostre mini bus ens vindrà a recollir a l’aeroport i ens durà a Níjar. Temps per dinar i per visitar aquesta bonica localitat. Després, trasllat al nostre allotjament a Las Negras, en ple Parc Natural del Cabo de Gata. Sopar i primera nit a Las Negras.\nPer la primera caminada del viatge hem triat una ruta espectacular, de cala en cala... recorrerem la costa nord del Cabo de Gata, un espectacle continu de cales i penya-segats amb vistes panoràmiques. Precioses cales i platges... Playa de los Muertos, la Cala de Enmedio, la Cala del Plomo, Cala San Pedro... Arribada gustosa a peu a Las Negras. Segona nit a Las Negras.\nDesprés d’esmorzar, trasllat en mini bus privat a San José. Un cop allà, coneixerem el Cabo de Gata més famós, el més pel•liculer, de San José a Cabo de Gata. Caminant seguirem un camí plegat de meravelles, platges i penya-segats capritxosos: los Genoveses, Lance del Perro, Ensenadas del Mónsul i la Media Luna, Cala Carbón, Cala Rajà, ... Caminarem fins al mateix Cabo de Gata, al far. Temps per veure la posta de sol i després trasllat en mini bus privat fins a Las Negras. Tercera nit a Las Negras.\nDe las Negras a la Isleta del Moro. Una part salvatge de la costa: palmeres, pinars i deserts volcànics. Platges tropicals en el Playazo, costa retallada i espectacular a La Polacra, i una màgica llum la platja del Carnaje i l’Amatista. Final espatarrant a la platja de la Isleta, prenent, si vols, un fino Laujar a la terrassa d’un bar veient una de les millors postes de sol. Retorn en mini bus privat a Las Negras. Temps per reposar abans de la celebració del cap d’any... ben envoltats per les aigües mediterrànies del Cabo de Gata. Darrera nit en aquest poblet vora mar.\nDel Cabo de Gata anirem amb mini bus a les Alpujarres almerienses, al municipi de Laujar de Andárax. Itinerari de la Senda de Monterrey, recorregut circular per la vall del riu Andarax i els seus boscos de ribera, i per pinedes, alzinars i zones de cultiu amb belles vistes de la vall de l’Andarax i la serra de Gador. Després de fer un tomb pel bonic poble de Laujar de Andárax, trasllat a Trévelez. Bon sopar i nit a Trévelez.\nEn acabar, transport en mini bus al nostre allotjament al centre de Granada. Ens quedaran unes hores lliures abans de sopar per passejar-nos pel centre d’aquesta preciosa ciutat, pel Sacromonte, fer unes canyes o uns vinets... el que et vingui més de gust! Sopar i nit a Granada.\n766€, sense vols\n896€ amb vols i sense taxes\n•Allotjament i esmorzar de tots els dies (6 nits) en habitacions dobles amb bany complert. En hotels i hostals al centre de les poblacions.\n•Tres sopars a Cabo de Gata. Un sopar a les Alpujarres.\n•Els trànsferts entre l’aeroport d’Almeria i Cabo de Gata + entre l’hotel de Granada i l’aeroport de Granada, segons els horaris dels vols de referència. En transport privat.\n•Els transports necessaris de persones i equipatges per fer tots els itineraris de senderisme descrits al Dia a Dia. En transport privat.\n•Les taxes aèries (27€, en data 11/11/2020).\n•El sopar del darrer dia a Granada i el sopar de Cap d’Any.\n•Les entrades a museus, monuments, l’Alhambra,... Els transports dins la ciutat de Granada.\nBonviure inclou, en aquest viatge una assegurança d´accidents en muntanya, que cobreix únicament els primers auxilis i trasllat de l´accidentat a un centre hospitalari o mèdic (amb quanties de cobertura limitades i sense que s’inclogui a priori la assistència d’un acompanyant). És una pòlissa de reemborsament que podeu emprar en cas d’accident, primer abonant els diners i després amb les factures i informe mèdic pertinent us retornaran les quanties incloses per l’assegurança..\nInformation updated by Bonviure at 24/11/2020


varetes de neteja per a audiòfons Cedis\n> vareta de neteja Cedis audiopacks barcelona\nCedis VentBrush Et3.9 2,5 mm són varetes amb raspall especials per a netejar canals de so i ventings.\nEn el cas dels audiòfons retroauriculars és especialment important realitzar la seva neteja amb la vareta de neteja de forma periòdica per a garantir que el so circuli lliurement pel tub de l'audiòfon, eliminant gotes d'aigua que es puguin produir per condensació especialment en períodes estivals. També està indicat per a expulsar la possible acumulació de cerumen de la part del tub que se situa dins del conducte auditiu. La periodicitat en la neteja dependrà de la generació de cerumen per part de l'usuari, recomanant-se el seu ús, com a mínim, una vegada cada trenta dies.\nVaretes Cedis VentBrush ET3.9 2,5mm són cables flexibles de 65 mm de llarg amb un raspall de 25 mm de llarg. Gràcies a la seva flexibilitat pot arribar a les zones de difícil accés del seu dispositiu.\nUn paquet conté 10 varetes de 2,5mm\nvareta de neteja Cedis...\nCedis VentBrush Et3.9 2,5 mm són...


VENERELLUS: de maig 2021\nLa Llei 19/2014 de transparència, accés a la informació i bon govern ja indica, en el títol, els tres pilars que han d’estructurar l’acció de l’administració pública.\nPublicat per VENERELLUS a 15:32 Cap comentari:\nConcessions, contractes vençuts i tribunals, molts tribunals, així podríem definir la relació entre l’Ajuntament del Vendrell i un dels seus proveïdors més importants, l’empresa FCC. Actualment, FCC gestiona tres grans contractes de l’Ajuntament del Vendrell, tots ells vençuts o prorrogats per un import global de 9,35 milions €, el que representa gairebé el 18% del pressupost total de l’any 2021 o del 30% si no tenim en compte ni el personal ni l’endeutament.\nEl contracte més important és el de la gestió de residus per un total de 6,35 Milions €. Un contracte que els propis regidors de govern han manifestat una i una altre vegada que és ineficient, però quan aquest mes de març el contracte arribava al seu venciment, el Govern Municipal ha decidit allargar-ho fins al 31/12/2022 (gairebé dos anys més).\nPer 1,9 milions € tenim el de Neteja Viària i de les Platges, un contracte que al març del 2016, ja fa 5 anys, el Ple de la Corporació va acordar donar per finalitzat. Voldria recordar que la neteja viària era una de les prioritats en campanya electoral del candidat Sr. Kenneth Martínez.\nHan passat gairebé dos anys de legislatura i ni tant sols s’ha reunit la comissió d’estudi per determinar quin és el millor model de gestió. Una comissió creada fa més de 7 mesos que no ha iniciat els seus treballs a l’espera d’un informe extern que mai arriba i ara que sembla que ha d’iniciar els seus treballs, el Govern Municipal modifica la comissió tot expulsant tant a les associacions de veïns com els grups municipals de l’oposició, amb l’objectiu de ser el Govern i només el Govern qui decidirà quin és el millor model de gestió.\nSobre aquest contracte de neteja viària, crec que alguna cosa té a veure la demanda judicial que FCC va presentar contra l’Ajuntament del Vendrell, demanant una indemnització de gairebé 800.000 € perquè considerava que el contracte havia d’estar en vigor fins al setembre de 2020. En tot aquest temps, més de 5 anys, el Govern Municipal no ha fet cap mena de gestió per donar per cancel·lat el contracte, incomplint clarament els acords del Ple Municipal. Ha anat passant el temps fins que va arribar aquesta data sense donar per acabat el servei amb FCC. Per cert, com no podia ser d’un altre manera, a finals del 2020 FCC va procedir a retirar la demanda judicial que havia interposat.\nEns queda la gestió de les piscines municipals per 1,1 Milions €. Un contracte fet per l’empresa municipal El Vendrell Esports i Lleure (ara ja liquidada pels seus deutes), per uns terminis molt superiors als que permet la llei, i que tant l’interventor, com l’advocacia de l’estat, com la sindicatura de comptes e inclús una sentència dels tribunals, han determinat que s’ha de donar per cancel·lat. Tot i aquests advertiments, inclosa la moció que el meu grup municipal va presentar el 27-04-2020 per donar-lo per cancel·lat, el Govern municipal del Sr. Kenneth Martínez es va oposar votant en contra, i un any després seguim amb la mateixa situació d’irregularitat contractual.\nNo puc per acabar, oblidar-me de la joia de la corona d'aquesta relació, l’empresa mixta Aigües del Vendrell, a on FCC és propietària del 49% del seu capital. Una concessió a 25 anys, a on anualment es facturen més de 5 Milions. L’empresa d’aigües presenta unes càrregues insostenibles degut al préstec de 5 Milions € que FCC li va fer, que es van destinar al pagament del cànon de la concessió inicial. Els interessos d’aquesta operació, té un interès del 5.50%, un tipus abusiu i completament fora de mercat, el que suposa per l’empresa d’aigües un pagament d’interessos anuals al voltant de 275.000 €. Això tard o d’hora acabarà suposant que l’empresa d’aigües acabi sent deficitària, el que implicarà, si o si un increment del preu del rebut de l’aigua que paguen les veïnes i els veïns del Vendrell.\nAquesta licitació, com molts recordaran es va haver de fer de nou, perquè l’anterior empresa mixta, Aigües de Tomoví va haver de ser liquidada per sentència judicial al trobar els Jutjats irregularitats durant el procés de contractació. Una liquidació d’Aigües de Tomoví en la que FCC ja ha demanat formalment la devolució de més de 1,28 Milions € a l’Ajuntament. Una demanda que l’Ajuntament ha rebutjat i que segurament portarà en un futur pròxim a una nova demanda judicial, una més, contra l’Ajuntament.\nVeient aquesta situació d’irregularitats contractuals i més amb les demandes judicials pel mig, resulta curiós que després FCC faci una donació a fons perdut de 25.000 € pels actes de “El Vendrell Capital Cultura Catalana”. Sembla un fet força sorprenent, o potser no ho és tant, que cadascú tregui les seves pròpies conclusions.\nSignatura de l'acord entre FCC i l'Ajuntament del\nVendrell pel patrocini de la capitalitat cultural\nFoto Aj. Vendrell\nPublicat per VENERELLUS a 11:59 Cap comentari:\nQualitat democràtica - Transparència i Participaci...\nFCC i Ajuntament del Vendrell una història de conc...


Olot acollirà la 12a Trobada d'Associacions Astronòmiques de les Comarques Gironines aquest dissabte - Olot Televisió\nComentaris tancats a Olot acollirà la 12a Trobada d’Associacions Astronòmiques de les Comarques Gironines aquest dissabte\nUn altre esdeveniment que Olot acollirà, concretament aquest dissabte, és la 12a Trobada d’Associacions Astronòmiques de les Comarques Gironines. Serà al Casal Marià de la capital de la Garrotxa. L’Associació Astronòmica de la Garrotxa, organitzadora de l’acte, ha previst com a novetat sis breus conferències obertes al públic que tindran lloc de les 4 de la tarda a aproximadament les 9 del vespre. Les xerrades, pronunciades per alguns dels millors experts, tractaran temes tan interessants com la formació i el funcionament de la Via Làctia, els escenaris de la fi del món, la recerca de vida estraterrerstre, l’astrofotografia o els secrets del Sol.\nLes patinadores del CPA Olot marxen diumenge cap a Cali, Colòmbia, amb l’objectiu de guanyar el novè mundial de patinatge\ntrobada associacions astronòmiques\nEl festival de teatre El Petit Format viurà la seva quarta edició a Olot el novembre. Com a novetat, s’oferiran tres obres de microteatre per a joves de primer d’ESO. A l’Arxiu Comarcal es podrà veure l’obra ‘Cosas que se olvidan fácilmente’ de…\nDurant tes setmanes els alumnes de 4rt d’ESO de l’Escola Pia d’Olot estan duent a terme uns tallers de rap antiracista. Aquests els imparteix un dels cantants de la coneguda banda catalana At Versaris, que els anima a reflexionar sobre el racisme. Així…


Publicada la licitació pel subministrament dels mobles del Centre de Dia – Ajuntament de La Pobla de Segur\nPublicada la licitació pel subministrament dels mobles del Centre de Dia\nLes obres del centre de dia encaren la seva recta final. Rehabilitar l’antiga ludoteca per a un centre de dia requeria uns treballs d’adequació: construir dutxes adaptades, habilitar una sala de fisioteràpia, vestidors…. L’alcalde de la Pobla de Segur, Marc Baró, i l’arquitecta tècnica municipal Núria Rius han visitat, aquest dijous, l’evolució dels treballs i han pogut veure els nous espais creats per les necessitats pròpies d’un centre de dia.\nTambé aquest dijous s’ha publicat la licitació del contracte de subministrament d’equipament mobiliari i altre material per a l’espai. La licitació està formada per cinc lots: mobiliari de la sala polivalent, material assistencial i electromedicina, material electrònic, mobiliari de l’oficina i material especial de cuina, i el subministrament i muntatge de protecció solar. El conjunt del contracte té un pressupost de prop de 40.000 euros.\nÚltimes remodelacions del parc de la PoblaL’Ajuntament ha participat en el vídeodocumental “Elles són dones pallareses”


Inversió de 480.000€ per a Cal Marquès de cara a l'any que ve - Ripollès Digital\nInversió de 480.000€ per a Cal Marquès de cara a l'any que ve\nÉs el projecte principal de Camprodon arran de l'aprovació del pressupost, tot i els vots en contra de l'oposició\nDimecres, 31 d'octubre de 2018 a les 11:14h\nInversió de 480.000€ per a Cal Marquès de cara a l'any que ve | Boi\nLa intenció del consistori camprodoní és completar el projecte museogràfic de Cal Marquès ben aviat. Aquesta és la principal inversió prevista dins dels pressupostos del 2019 aprovats pel ple municipal en la sessió d'aquest dimarts al vespre. Costarà 480.000€, dins dels 745.000 que vol invertir globalment el consistori fins a final de l'exercici. Amb fons propis, assumirà millores en medi ambient, noves tecnologies i remodelar la plaça Santa Maria, per valor aquesta última de 160.000€. La idea és que Cal Marquès es financiï amb fons de Generalitat, europeus i de Diputació. L'alcalde, Xavi Sala, remarca que «està més o menys lligat en tema de finançament; si es dona el cas i es pot arribar al final, suposarà que es durà a terme el projecte sense diners de l'ajuntament i estem treballant per confirmar la resta».\nVisió oposada de Tots per Camprodon, que pensa que s'han deixat de fer inversions més necessàries, com actuacions al pavelló vell. El seu portaveu, Esteve Pujol, comenta que «tota la inversió a Cal Marquès es fiï amb una subvenció» que no se sap si arribarà, «el més calent és a l'aigüera». «Quan vam veure que la principal inversió era refer la plaça Santa Maria, no ens ho acabàvem de creure, no pensem que sigui el que necessita Camprodon», diu Pujol. L'oposició pensa que no hi ha full de ruta ni ambició. A més, creu que no s'han aprofitat els recursos de què disposa l'ajuntament.\nL'equip de govern defensa que són uns números globals equilibrats i realistes, inversions que es poden suportar i que permet millores a tot Camprodon i als nuclis. «La voluntat és que les coses quedin clares i que l'ajuntament que entri després de les noves eleccions rebi un pressupost que pugui visualitzar d'una manera clara», assegura l'alcalde.\nEl pressupost consolidat de Camprodon per l'any que ve és de 5 milions 485 mil euros, amb un alt nivell de concreció i detall per accions de partides ja consolidades. Al final, debat entre govern i oposició per la gestió feta dels recursos municipals. Sala va exposar que han estat pagant 400.000 euros cada any per amortitzar obres d'abans del 2015 encarregades per l'anterior equip de govern. Pujol va defensar-se dient que l'auditoria encarregada per Junts Fem Camprodon i Esquerra a l'inici de la legislatura va determinar una gestió econòmica correcta i un nivell d'endeutament adequat.


Producció executiva: Oriol Gispert , Lluís Jené , Amanda Sans Pantling\nDirecció: Oriol Gispert , Amanda Sans Pantling , Lluís Jené\nGuió: Lluís Jené , Amanda Sans Pantling , Oriol Gispert\nEls anys 2005 i 2006 vam filmar el naixement i primer any de vida de quatre nenes en quatre continents diferents. Totes tenien en comú un estat de fragilitat derivat de la pobresa extrema. La Secret va néixer a Libèria, la Noelia a Bolívia, l'Alaishri a l'Índia i la Daniela, la filla d'un immigrant no documentat, a Suècia. Ara, 10 anys després, hem tornat a veure-les per saber com són ara les seves vides i per descobrir les circumstàncies de les seves respectives famílies i països. Hauran aconseguit deixar de banda les dificultats amb què van néixer?


Opentrends presentarà els seus serveis per Smart Cities a SmartEnergyCongress.eu | Opentrends\nOpentrends presentarà els seus serveis per Smart Cities a SmartEnergyCongress.eu\nOpentrends és patrocinador Platinum de Smart Energy Congress 2021, el congrés impulsat per EnerTIC que difon com l'ús de noves tecnologies ajuda a millorar l'eficiència energètica i la sostenibilitat.\nL'esdeveniment, que se celebrarà al Palau de Congressos IFEMA Madrid els dies 27 i 28 d'octubre, té l'objectiu de donar a conèixer i debatre sobre els reptes, tendències i oportunitats de la transició energètica i digital.\nOpentrends impartirà 3 xerrades en els diferents auditoris del recinte, en les quals en Carlos Puga, CTO de Opentrends, parlarà de:\n“Canviant el paradigma de gestió dels serveis municipals”\nLa transformació digital ha modificat per sempre la manera en què vam dissenyar i desenvolupar els sistemes d'informació. No només canvia l'enfocament amb el qual abordem la gestió dels serveis existents a la Smart City, sinó que ens permet idear i posar a disposició dels ciutadans nous serveis que abans eren inviables.\n“Explotació de dades amb IoT a la Indústria 4.0”\nLes noves tecnologies com IoT, Analytics o ML ens brinden l'oportunitat de portar les nostres solucions a un nou nivell, per exemple, actuant sobre dades en temps real, o canviant d'un model reactiu a un predictiu. A Opentrends, hem combinat tecnologia d'avantguarda amb anys d'experiència per dissenyar noves plataformes IoT.\n“Com implementar la plataforma de gestió de la Zona de Baixes Emissions (ZBE)”La Llei de Canvi Climàtic i Transició Energètica requereix que les ciutats espanyoles de més de 50.000 habitants comptin amb una zona de Baixes Emissions l’any 2023. Per això, explicarem com hem ajudat a crear la plataforma tecnològica que gestiona la ZBE de Barcelona, la més gran de sud d'Europa.\nPer a tothom que estigui interessat a assistir al congrés, Opentrends es trobarà a l'estand número 40 (veure mapa a continuació) i posa a disposició aquest enllaç per obtenir gratis una inscripció professional.


Cartes cubanes (IV) - Artur Ramon Art\nLa vista de L’Havana des de La virgen de Regla és molt semblant a la de Venècia des de san Giorgio. Aquí, el Capitoli fa de san Marco i el cel tropical embolcalla la ciutat de les columnes amb més grandiositat que la dels canals. Llàstima que no hi ha pintors que hagin copsat L’Havana. El vaporetto havaner és una barcassa tancada. Els mitjans de transport (per anomenar-los d’alguna manera) son pensats més pels animals que per les persones, des dels celebres camellos (autobusos amb gepes) a aquestes barques pretèrites. Només els autobusos escolars grocs, a la americana, se salven d’aquest inventari dels transports inhumans cubans. Miro la ciutat i les primeres llums que s’encenen abans que es faci fosc. Falta la música simfònica de Mahler per completar aquesta visió romàntica de la ciutat vora un port bell i brut. Només dos grans vaixells antiquats amb lletres russes trenquen la monotonia de les aigües.\nLa visió de la ciutat, sí, des de diversos punts de vista. Des la literatura a través del llibre de Cabrera Infante que us comentava en una d’aquestes cartes. Des de La Virgen de Regla amb el record venecià. I també del darrer pis de l’edifici Focsa, un dels pocs grata-cels de la ciutat, on hi ha un restaurant amb grans vidrieres des de les quals s’entreveu la ciutat perquè estan brutissímes. Intuïm la planimetria de L’Havana de nit i la mola del nostre hotel sobre el Malecón. Lluny queda L’Havana Vieja amb la catedral. La ciutat és molt més gran del que pensàvem. Per exemple, el cementiri de Colón és una ciutat dins de la ciutat. Gran quadrilàter dels morts en marbre blanc: clara ostentació de Carrara. Busco les tombes dels meus herois: Carpentier i Lezama Lima, panteons desiguals; més luxós el de Carpienter, més senzill el de Lezama: així s’entén quin dels dos era més proper al règim, més reconegut postmortem. Es tan gran L’Havana com la maqueta de la ciutat en la qual pots situar els monuments i edificis que ja coneixem. M’hagués agradat recorre aquesta ciutat quan era esplendorosa, a finals del segle XIX quan van arribar els immigrants, alguns dels quals catalans, futurs indians. Com sabeu, els vilanovins es van quedar a L’Havana i els sitgetans a Santiago: fraternal repartició del territori. Imagino aquells temps i aquella gent i les seves cases modernistes. A més a més, ara sé a través del meu oncle Anton que el meu besavi patern, en Josep Picas, va marxar a Cuba amb en Joan Arias, l’avi del meu amic Enrique. Junts arribaren a l’illa i treballaren al mateix basar de sitgetans. Quan va exclatar la guerra el meu besavi va agafar el primer vaixell de tornada mentre en Joan Arias lluità amb els espanyols arribant a ser tinent. Els Arias tenien la casa sitgetana al carrer de l’Illa de Cuba, naturalment, cruïlla amb san Isidre. Passat quasi un segle i varies generacions, l’atzar ens ha reunit novament a Cuba.\nDe camí a l’aeroport José Martí, penso en aquests dies i amb la intensitat que els hem viscut. I m’adono que aquest ha estat, per sobre de totes les coses, un viatge en el temps. La Havana és una ciutat fossilitzada i molts paratges de la part de l’illa que hem vist encara està tan verges com quan foren colonitzats.\nJa enyoro aquesta terra i la veu melodiosa de la seva gent i la música que brolla, com tot, desmesuradament.


Alcanar organitza un seguit d'activitats per aquest Nadal - Imagina Ràdio\nAlcanar organitza un seguit d’activitats per aquest Nadal\n"Regala poble, regala comerç local" és el lema de la campanya de Nadal de la Federació de Comerç d'Alcanar\nAlcanar celebra, aquest any, un Nadal molt especial, condicionat per les mesures de seguretat i prevenció necessàries per a evitar la propagació del coronavirus. Activitats tradicionals com la Cavalcada de Reis o la celebració de Cap d’Any s’hauran de reconvertir amb fórmules imaginatives per tal que la ciutadania pugui gaudir-ne amb seguretat.\nEl parc de Nadal, que habitualment s’organitza des de la Regidoria de Joventut, aquest any no s’ha pogut celebrar, això no obstant, la regidora de l’àrea, Meritxell Ulldemolins, explica que “sabem la il·lusió que tenen els més menuts en aquestes dates tan assenyalades, per això no hem dubtat a treballar el màxim per oferir-los propostes molt especials però adaptades a la situació actual”.\nDe moment les activitats que s’han organitzat des de l’Ajuntament d’Alcanar són la visita del Pare Noel i l’Elf Candy perquè els infants puguin fer l’entrega de la seua carta a la bústia màgica. A Alcanar hi seran el 21 i 22 de desembre, de 17 a 20 h, al parc de la Bassa. A Alcanar Platja el 23 de desembre, de 10 a 13 h, a la plaça Sancho Panza, mentre que a les Cases el 23 de desembre, de 17 a 20 h, a la plaça Sant Pere.\nPer mesures de seguretat davant la covid-19, només es podrà entrar a l’activitat per grups bombolla familiars. L’atracció té un sistema de depuració de l’aire per a evitar contagis.\nEn aquestes activitats es podran comprar butlletes de la Marató de TV3 per a participar en el sorteig solidari d’obsequis amb l’objectiu de recollir fons per al projecte.\nI a partir del 27 de desembre, les famílies rebran instruccions a les xarxes socials sobre com fer un fanalet amb material reciclat de casa. D’aquesta manera, els menuts i menudes podran il·luminar el camí dels reis Mags durant la seua arribada al municipi.\nD’altra banda, el patge Mikelí visitarà els tres nuclis urbans i recollirà les cartes dels xiquets i xiquetes per a fer-les arribar als Reis Mags d’Orient. A Alcanar hi serà el 2 de gener, de 17 a 20 h, i el 3 de gener, de 10 a 14 h al Centre Cívic; a les Cases el 2 i 3 de gener, de 10 a 14 h, a la plaça Sant Pere i a Alcanar Platja el 4 de gener, de 10 a 13 h, a la Urbanització Serramar.\n‘Regala poble, regala comerç local’ és el lema de la campanya de Nadal de la Federació de Comerç d’Alcanar (FECOAL) amb la col·laboració de l’Ajuntament d’Alcanar. Enguany hi haurà fins a 2.000 euros en vals per sortejar. Per cada compra que faci el client podrà participar en el sorteig de vals de 20 euros per a gastar en el que vulgui.\nHi ha temps fins al 31 de desembre per participar i fins al 6 de gener per a bescanviar els vals per compres.\nA la campanya hi participen 31 comerços de diferents tipus del poble que volen ajudar la ciutadania a fer les compres de Nadal.\nEl president de FECOAL, Ramon Martí, ha recordat que “ha estat un any molt complicat” i ha remarcat que “és important fer costat als comerços, bars, restaurants i resta de negocis municipals”.\nArticle anteriorL’empresa DISI de Tortosa dona més de 1.500 kg de carn a Càritas Tortosa\nArticle següentEl Perelló inaugura al cementiri un plafó de la Xarxa d’Espais de Memòria


I el Clínic a la Model? | Cultura | EL PAÍS Catalunya\n3 JUL 2020 - 14:35\tCEST\nSi el Clínic es fes a la Model tindria l’Estació de Sants a tocar. m. minocri\nLa notícia del trasllat del Clínic no ha passat per alt a ningú, atesa la transcendència d’aquest hospital per al conjunt de Barcelona i més enllà dels seus límits municipals. El Clínic no és un equipament, sinó un conglomerat que reuneix atenció sanitària, recerca i estudis de medicina, i que visiten un milió de persones a l’any. I per fer-ho encara més inqüestionable, n’hi ha prou amb veure la importància que ha tingut en la crisi de la covid-19.\nLa seva grandària, organització, ubicació i comunicació són, doncs, cabdals. És tan complexa l’estructura organitzativa d’un gran hospital que, contra el que és habitual (utilitzar la ciutat com a sinònim de màquina sofisticada quan volem donar a entendre què és un edifici complex), gràcies a l’organització de les diverses circulacions que tenen lloc al seu interior és l’únic cas que alguns urbanistes usen com a exemple de planificació d’una ciutat.\nPer fer més rellevant encara aquest cas, s’hi afegeix que no es parla només de nova construcció, sinó de trasllat a un lloc de la ciutat ja ocupat, com resulta obvi atesa la compacitat de Barcelona: l’Escola Industrial. Ens trobem, doncs, davant d’un cas d’estudi perfecte per il·lustrar la diferència entre el projecte d’un hospital i el seu disseny. Estem assistint a l’inici d’un projecte,\nLa notícia del trasllat a l’Escola Industrial ha saltat per tal que la ciutadania s’adoni de la importància de trobar un lloc adequat per al Clínic. Hi voldríem reflexionar. El fet que es plantegi el trasllat a un conjunt amb edificis de valors arquitectònics de certa vàlua (alguns de protegits), instal·lacions com ara estacions transformadores o dipòsits d’aigües pluvials, a més d’altres edificis dins del recinte (les Piscines Sant Jordi o residències d’estudiants), fa que la ubicació d’un hospital d’aquesta mida hagi d’abordar problemes diversos que es podran resoldre partint dels avantatges de la seva proximitat amb el Clínic.\nPerò veient els esquemes de les diferents hipòtesis d’emplaçament dins l’Escola Industrial, sembla que es tracti d’un complex educatiu o administratiu, en els quals les parts no tenen els requeriments d’un hospital. En els hospitals les diferents tasques dels que hi treballen (metges, estudiants, infermeres, zeladors, malalts o visites, subministraments i neteja a banda), i on la separació del brut i el net equival a contagi o vida, obliguen a unes condicions de circulació molt particulars. Per aquesta raó, la forma del nou edifici ha de tenir la puresa d’un teorema. Fer el nou edifici a l’Escola Industrial, entremig dels edificis catalogats, no fa pensar en això. El lloc triat per a un hospital de referència ha d’estar més proper a un full en blanc que a una sofisticada gimcana entre edificis catalogats i instal·lacions existents.\nRepresentants d’institucions implicades han fet èmfasi en allò que representa el Clínic pel seu pes econòmic, el valor com a actiu per a la ciutat i la seva recerca, sense oblidar que és, a més, un hospital universitari. Es tracta de cuidar i fer créixer aquells motors que poden equilibrar que l’activitat econòmica de la ciutat no depengui exclusivament del consum de temps lliure. Una ciutat mostra la seva intel·ligència no amb la informàtica, sinó en la manera de resoldre casos com aquests.\nObservant el que s’ha publicat fins ara, segur que molts han pensat en les dues illes de la Model, que són més grans que l’espai que ocupa el Clínic, uns 22.500 metres quadrats de sòl que permetrien construir el nouorganisme hospitalari en un lloc accessible al costat de l’Estació de Sants, a la qual s’arriba des de tot Catalunya. Enderrocar la Model i fer un nou hospital: la salut podria tenir així la mateixa oportunitat que la justícia en fer la seva Ciutat. Potser és hora d’allò nou.


Háje nad Jizerou, Loukov, estany des de dalt Muntanyes Gegants, Muntanyes Jizera, Paradís Bohèmia\nIniciblogmuntanyesVideaHáje nad Jizerou, Loukov, estany des de dalt\n10.1.2018 by PetrPikora.com\nEls habitants de 682 viuen aquí. Anteriorment, a 1. 3. 2001, el poble va ser reportat consistentment 637 302 habitants, al poble de la Baixa Sytová, 154 a l'estany del poble al poble Loukov 125 67 i al poble Haje nad Jizerou. Actualment hi ha un total de 188 a les cases de cases permanentment ocupades i cases rurals 127.\nEl poble es troba a la carretera núm. XUMX entre Semily i Jilemnice. A més de la línia local a Háje, alguns autobusos de llarga distància s'aturen.\nFora del poble, a Horní Sytová, a prop del poble de Dolní Sytová, a la vora oriental del poble d'Háje, hi ha una parada de ferrocarril a la carretera regional de Martinice Muntanyes dels gegants - Rokytnitse.\nDes de 1960 hi ha una biblioteca popular local al poble. Hi ha Podhoran, TJ Sokol Dolni Sytova i petites associacions com ara apicultors, unió de dones, caçadors, creu vermella.\nHi ha una escola al poble, és a dir, l'escola primària Krakonošova i l'escola Loukova. L'escola va ser fundada a 1775, ja que es va ensenyar a la fàbrica de Loukov. L'escola funciona en un antic edifici 1889, un nou edifici 1993 i un edifici de gimnàs. A 1993, l'escola primària es va fusionar amb el jardí d'infants.\nEn 1875 160 nens van assistir a l'escola dels pobles Rybnice, Loukov, Swift i Haje nad Jizerou. Actualment anys 9 7 escoles primàries funcionen amb les classes (graus dos parells estan connectats a una classe comuna), al qual van assistir al voltant de 100 els nens assisteixen a la guarderia a prop dels nens 20. L'escola serveix a tota la comunitat, sinó també per al poble veí Bystra nad Jizerou i molts estudiants viatjar des de llocs distants.\nA Loukov hi ha una parròquia catòlica romana a l'església de St. Stanislav.\nHi ha tres cambres de bombers voluntaris al poble: SDH Dolní Sytová, SDH Rybnice i SDH Loukov.\nLa Brigada de Bombers de Rybnice, que també servia per als assentaments de Loukov i Haje, va ser fundada l'any de 1892. El cor va ingressar al Departament de Bombers del Comtat a Semily. 15. 1900 va tenir lloc a Rybnice-Louka a 12. brigada d'incendis del comtat. 1904 anys es va construir un nou dipòsit de foc, any 1912 va ser comprat xeringa de quatre rodes de mà que serveix fins 1947.\nUna brigada d'incendis separada de Loukov es va establir a 1912.\nEn els anys 1920 1938-el cos de bombers estanys participar en la construcció del monument als caiguts, es va construir la nova estació de bombers i el tanc de foc prop de Janata. El Cor 1929 va celebrar un congrés del comtat a Rybnice.\nA 1947, la primera xeringa PS 8 es va comprar a Stratílek. 1970 ha comprat un GAZ 69. A 1991, es va comprar una xeringa portàtil PS 12, incloent un xassís cobert.\nS'ha creat un nou tanc de foc a 1953. En els anys de 1963 i 1978, es van crear addicions addicionals per a activitats culturals a l'arma de foc. En els anys de 1985-1986, es va construir un nou exèrcit de foc i un garatge.\nA 1960, el cor va compilar el primer equip de competició.\nEl cor desenvolupats i en desenvolupament rica activitat cultural. També participa en l'embelliment de la localitat, com ara la construcció de carreteres d'asfalt en estanys, manteniment de vies i espais públics, la construcció d'esgrima el cementiri, la reparació de les estàtues al poble, la construcció de bus de sales d'espera i la instal·lació de gronxadors, ajudar amb la construcció i el manteniment del subministrament d'aigua municipal en els anys 1973-1978 etc. .\netiquetes: djs van, dji mavic, DJ fantasma, DJI Phantom 4, abellot, abellot, Haje nad Jizerou, kvadroptéra, lychee, Loukov, fantasma, fantasma 3, fantasma 4, fantasma avançada, Estanys des de dalt, des de dalt\nPrevious post Zřícenina Hradu Trosky\nArticle següent Gegant, Hora de Lysa, Polònia


135. Matemàtiques i Ciències Socials amb Banjooli Xeet – Catàleg d'Experiències Lúdiques\nEn Banjooli Xeet els jugadors són bruixots que han de predir, en una cursa d’estruços, l’ordre d’arribada per ser elegits com a gran bruixot de la seva tribu mil·lenària. Per torns, cada jugador tira els 6 daus (5 blancs de moviment i 1 negre, de bruixeria) i pot moure els estruços i embruixar-los. Els estruços estan acolorits d’un color concret i es mouen gràcies a la representació del seu color en els daus: tantes caselles com colors han sortit a la tirada. Es pot embruixar un estruç amb el dau de bruixeria o desembruixar-lo. Si embruixem un estruç se li dóna la volta a la seva fitxa i es queda pel costat “espantat” de manera que ja no es pot moure fins que sigui desembruixat. Podem desembruixar un estruç espantat si surt en el dau de bruixeria el seu color. (Hi ha comodins de color que fan més flexible el torn).\nHem d’intentar moure o encisar als estruços perquè arribin en l’ordre que tenim en secret a les fitxes de predicció (les tres primeres posicions) i, si podem, també endevinar qui serà l’últim a arribar. En el joc gestionem els moviments de tots els estruços intentant que els que tenim a la fitxa de predicció s’avancin i retardar els altres.\nAmb el joc intentem desenvolupar la competència matemàtica sobretot en la seva dimensió competencial de resolució de problemes: traduir un problema a una representació matemàtica i emprar conceptes, eines i estratègies matemàtiques per resoldre-ho.\nSignificat de les operacions, de les propietats i les seves relacions entre elles.\nObtenció, representació i interpretació de les dades estadístiques.\nTaules i gràfiques.\nRelacions entre nombres.\nCom podeu veure l’objectiu del joc és la predicció, qui guanyarà la carrera i en quin ordre. A més de treballar continguts com els ordinals, els numerals, la probabilitat, l’orientació espacial, el recompte … si no prenem una estratègia segons els resultats atzarosos dels daus, “els nostres estruços guanyadors” no podran arribar els primers i no podrem guanyar la partida . Hem de ser capaços de solucionar en aquest cas problemes de comptatge i orientació espacial entre altres aspectes. Al començament de la partida és molt difícil saber què estruços i en quin ordre d’arribada tenen els altres jugadors. A mesura que les rondes passen hem de ser capaços, analitzant els moviments de la resta de participants, de descobrir els interessos dels altres per si podem aprofitar-nos d’això. També és important triar estratègies per no ser tan evident en les pròpies prediccions ja que pot ser negatiu i els jugadors restants poden encisar als estruços de la nostra aposta.\nPer tot això es tracta d’un joc propici per desenvolupar la planificació i organització ja que tenim un objectiu ocult que hem de complir per tenir el màxim nombre d’estruços possible de la nostra fitxa de predicció. Fins i tot en cada torn haurem de prendre decisions directes (si ens surten els colors desitjats) o indirecta (si no ens surten els colors desitjats) per moure i situar en un lloc estratègic a cada estruç i intentar predir com la decisió afectarà a tots els participants.\nMoltes vegades haurem de renunciar al fet que un estruç quedi primer per assegurar-nos per exemple un segon lloc. Donar prioritat a la resolució de problemes és una estratègia que aquest tipus de jocs pot afavorir.\nÉs un joc que podem utilitzar a l’aula sense cap tipus d’adaptació ja que el mateix joc dóna una sèrie de nivells de dificultat afegint o traient components de joc (com ara la fitxa del lleó, les baies o els tipus de terreny).\nPer variar els reptes i haver de resoldre altres problemes podem afegir un dau numèric i moure tantes caselles com vulguem (cap endavant o cap enrere) a l’estruç que vulguem dels colors que han sortit en el tiratge. També podem incloure un dau d’operacions i realitzar aquesta operació entre dos daus numèrics en un dels estruços o en tots.\nPodem canviar les fitxes per transformar-los en alguna cosa relacionada amb els nostres projectes de gamificació, d’ABP, etc. (Per exemple, naus espacials o zombis que busquen atrapar-nos).\nA classe podem utilitzar aquests jocs per conèixer els diferents ecosistemes en què es mouen aquests dos animals tan diferents, així com les seves similituds i diferència quant a grup i família. També podem veure la cultura africana o la gastronomia on s’introdueixen en la dieta els ous d’estruç i els cargols com a plat típic.\nManu Sánchez Montero Primària 1º de Primària 2º de Primària 3º de Primària 4º de Primària 5º de Primària 6º de Primària\nMatemàtiques i Ciències Socials.\nActivitat competitiva, Atenció, Discriminació visual, Funció executiva, Lògica, Observació, Organització espacial, Pensament estratègic, Presa de decisions